Diari Oficial de la Generalitat Valenciana


Sumari del DOGV 9342, del 18-05-2022 (2022/4209)

Extracte de la Resolució de 5 de maig de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen ajudes per a la implantació de noves recollides separades, especialment bioresidus, i millora de les que existeixen, finançades pel Pla de recuperació, transformació i resiliència.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9342

Data del DOGV
:   18-05-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/4209


Data del document
:   05-05-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

Extracte de la Resolució de 5 de maig de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen ajudes per a la implantació de noves recollides separades, especialment bioresidus, i millora de les que existeixen, finançades pel Pla de recuperació, transformació i resiliència. [2022/4209]  
BDNS (identif.): 626405.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/626405)  
  
Primer. Beneficiaris  
Seran beneficiaris d'aquestes ajudes els municipis o altres entitats locals, com ara mancomunitats, diputacions, entitats metropolitanes i els consorcis constituïts per aquestes entitats locals, que tinguen assumida la competència de prestar els serveis de recollida de residus a la Comunitat Valenciana i que presenten projectes sobre els serveis de la seua competència.  
  
Segon. Objecte  
Subvencionar l'execució de projectes per a la implantació de noves recollides separades, especialment bioresidus, i la millora de les existents, descrits en les següents línies d'actuació:  
Línia A: projectes d'implantació, ampliació o millora de la recollida separada de bioresidus destinats a instal·lacions específiques de tractament biològic (compostatge, digestió aeròbia o totes dues).  
Línia B: projectes de separació i reciclatge en origen de bioresidus mitjançant el seu compostatge domèstic i comunitari.  
Línia C: projectes d'implantació o millora de la recollida separada d'oli de cuina usat, generat en l'àmbit domèstic, del comerç i serveis, per a destinar-lo a valorització, especialment per a l'obtenció de biocarburant.  
Línia D: projectes d'implantació o millora de la recollida separada de la fracció de residus tèxtils dels residus municipals per a destinar-los a preparació per a la reutilització o reciclatge.  
  
Tercer. Bases reguladores  
Les que conté el resolc primer d'aquesta resolució, composta per dènou bases algunes de les quals remeten a l'annex, que conté els requisits, els conceptes finançables, el contingut de la memòria i els criteris de valoració per a cadascuna de les línies d'actuació.  
  
Quart. Quantia  
L'import global màxim serà de 50.218.717,00 euros, i corresponen inicialment a cada línia d'actuació les següents quantitats: línia A 62.346.577 euros, línia B 1.000.000 euros, línia C 500.000 euros, línia D 1.300.000 euros.  
S'estableixen quanties màximes individuals per a cada línia: línia A 2.000.000 euros, línia B 100.000 euros, línia C 50.000 euros i línia D 200.000 euros.  
  
Cinqué. Termini de presentació de sol·licituds  
Les sol·licituds d'ajuda per a cada línia d'actuació es presentaran en un termini de quinze dies hàbils, a comptar des de l'endemà de la publicació de la convocatòria en el DOGV i es dirigiran a la persona titular de la Direcció General de Qualitat i Educació Ambiental.  
  
València, 5 de maig de 2022.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.